**Tikkurilalta uutta paneeliseinille – Lastu Paneelimaali**

Vanhat paneeliseinät kannattaa uudistaa kauniin vaaleiksi ja juuri sisustukseen sopiviksi uudella Lastu Paneelimaalilla. Tuote tasoittuu kauniisti ja tarttuu hyvin paneelipintaan. Pinnasta tulee kestävä ja helposti puhdistettava.

Puolihimmeä Lastu korostaa kauniisti paneelin muotoja. Vaaleat sävyt ovat nyt suosiossa ja paneelin värinä valkoinen kaikissa vivahteissaan onkin monen ykkösvalinta. Erilaiset neutraalit värit raikkaasta helmenharmaasta vaaleaan beigeen sopivat myös korostamaan paneelien luomaa kodikasta tunnelmaa.

Monelle seinäpaneelin käsittely tulee ajankohtaiseksi, kun puun pinta on ehtinyt kellastua. Kaunis tumma paneeliseinä voidaan saavuttaa helposti kuultavilla paneelilakoilla, mutta jos tummuneen pinnan haluaa muuttaa vaaleammaksi, siistiin lopputulokseen yleensä pääsee ainoastaan peittävällä maalilla. Lastun kumppaniksi sopii mainiosti Multistop-eristyspohjamaali, mikäli pinnoissa on paljon oksia tai kellastumia.

Lastu Paneelimaali voidaan sävyttää Tikkurilan Tunne väri -värikartan lukuisiin vaaleisiin väreihin.

**Lisätietoja:**

Tikkurila Oyj

Marja Koivusaari, tuotepäällikkö, sisämaalit, BU Finland

Puh. 020 191 2110, matkapuh. 040 567 7223, s-posti marja.koivusaari(at)tikkurila.com

[www.tikkurila.fi/lastu](http://www.tikkurila.fi/lastu)

Lastu Paneelimaalin kuvakori:

[http://213.138.147.67/tikkurila/Login.jsp?colID=jP5kSnMq](https://emea01.safelinks.protection.outlook.com/?url=http%3A%2F%2F213.138.147.67%2Ftikkurila%2FLogin.jsp%3FcolID%3DjP5kSnMq&data=02%7C01%7Csari.kallio%40tikkurila.com%7C9782e174ab514bc524a808d51c668f91%7Ce3952b0c464c441f860c369475038ac6%7C0%7C0%7C636446149172926435&sdata=sGQUZRdV%2FhUdDUzniJX0uf876NuW29BJGPcsWpfc4b0%3D&reserved=0)

*Tikkurila on johtava maalialan ammattilainen Pohjoismaissa ja Venäjällä. Olemme perinteikäs suomalainen yritys, joka toimii nykyään 16 maassa. Laadukkaiden tuotteiden ja kattavien palvelujen avulla varmistamme markkinoiden parhaan käyttäjäkokemuksen. Kestävää kauneutta vuodesta 1862.*

[www.tikkurilagroup.fi](http://www.tikkurilagroup.fi)